Sniardvai
Sniardvai (lenk. Śniardwy), anksčiau Spirdingas (vok. Spirdingsee), – didžiausias Lenkijos ežeras, telkšantis Varmijos Mozūrų vaivadijoje, Mozūrijos ežeryne, 117 m aukštyje virš jūros lygio. Ilgis iki 22,3 km, plotis iki 13,4 km. Ežeras susidaręs moreniniame duburyje, kranto linija labai vingiuota, gausu įlankų, užutėkių. Yra 8 salos. Krantai žemi, vietomis supelkėję, apaugę mišku. Ežeras priklauso Narevo baseinui, su juo jungiasi Rosio ežeru ir Pisos upe. Vystomas turizmas. Pagrindinės pakrančių gyvenvietės – Popelnas, Okartovas, Nedzvedzi Rugas.